الدرر السنیہ فی شرح الالفیہ

الدرر السنيہ فی شرح الالفیہ شیخ الاسلام زکریا انصاریؒ (824ھ – 926ھ) کی تصنیف ہے، جو نحو اور صرف کے علم پر ہے۔ یہ دراصل بدرالدین کے اپنے والد ابن مالک کی منظوم تصنیف "الالفیہ" یا "الخلاصہ" کے شرح پر حاشیہ ہے۔ اس کتاب کو "حاشیہ علی ابن المصنف" بھی کہا جاتا ہے، کیونکہ بدر الدین کی شرح اپنے والد کی الفیہ پر "شرح ابن المصنف" کے نام سے مشہور ہے۔ یہ کتاب شرح ابن الناظم پر لکھی گئی اہم ترین اور نمایاں حواشی میں شمار ہوتی ہے۔الدرر السنية ، حاشية على شرح الخلاصة، شبكة الفكر للكتب الإلكترونية 

اس کی اہمیت کی وجہ مصنف کی علمی شہرت، وقار اور نحوی مسائل کو نہایت عمدہ انداز میں پیش کرنے اور زیرک انداز میں ان پر بحث کرنے کا اسلوب ہے، جو فوائد اور نادر علمی نکات سے بھرپور ہے۔ یہی خصوصیات کتاب کو ایک منفرد علمی مقام عطا کرتی ہیں۔مقدمة تحقيق الدرر السنية، وليد بن أحمد بن صالح الحسين، ص125
 زکریا انصاری کا منہج 
زکریا انصاریؒ نے اپنے مقدمہ میں واضح کیا ہے کہ انھوں نے یہ شرح ابن ناظم کی توضیح اور تسہیل کے لیے لکھی، تاکہ اس میں موجود اشکالات، ابہام اور پیچیدگیوں کو دور کیا جا سکے۔ انھوں نے صرف ابن ناظم کی شرح پر ہی اکتفا نہیں کیا، بلکہ اصل متن یعنی ابن مالک کی "الخلاصة" کے اشعار پر بھی تعلیقات دیں۔ اپنے اس حاشیہ میں انھوں نے بے شمار علمی فوائد اور نادر نکات کا اضافہ کیا، جو اس کے تصنیف کا اصل محرک تھا۔

کتاب میں وہ شرح ابن ناظم کو مختلف حصوں میں تقسیم کرتے ہیں۔ یہ حصے تحقیق اور وضاحت کی ضرورت کے مطابق کبھی طویل اور کبھی مختصر ہوتے ہیں اور بعض اوقات وہ صرف ایک یا دو الفاظ پر بھی تفصیلی گفتگو کرتے ہیں۔مقدمة تحقيق الدرر السنية، وليد بن أحمد بن صالح الحسين، ص66

 حوالہ جات 

زمرہ:پندرہویں صدی کی عربی کتب
زمرہ:تصنیفات زکریا انصاری
زمرہ:ویکی ڈیٹا والے صفحات